Page:Blythsome bridal.pdf/4

( 4 ) And there will be Judan Maclawrie, And blinking daft Barbra Macleg, Wi’ flae lugged sharney fac’d Lawrie, And shangy mou’d haluket Meg, And there will be happer ars’d Nancy, And fairie fac’d Flowrie by name, With Madie, and fat hippet Girsy, The lass wi’ the gouden wame.

And there will be girn again Gibbie, Wi’ his glaiket wife Jenny Bell, And misle shin’d Mango Macapie, The lad that was skipper himsel. There lads and lasses in pearling. Will feast in the heart of the ha’, On sybows, and rifarts and carlings, That are baith sodden and raw,

And there will be sadings brochan, Wi' fouth o’ gude gabbocks o’ skate. Powsoddy, and drummock, and crowdy And caller nowt feet in a plate. And there will be partans aad buckies, And whytens and speldens enew,